****

Αθήνα, 05-10-2023

**Ανακοίνωση/Καταγγελία**

H **ΟΙΚΟΛΟΓΙΚΗ ΣΥΜΜΑΧΙΑ για την ΠΕΡΙΦΕΡΕΙΑ ΑΤΤΙΚΗΣ**

με επικεφαλής τον αρχιτέκτονα **ΓΕΩΡΓΙΟ ΔΗΜΗΤΡΙΟΥ** εκπροσωπείται από το **2019** στο **ΠΕΡΙΦΕΡΕΙΑΚΟ ΣΥΜΒΟΥΛΙΟ ΑΤΤΙΚΗΣ** με **3** Συμβούλους, επιτελώντας σημαντικής και κομβικής σημασίας παρεμβάσεις και δράσεις σε ζωτικής σημασίας θέματα που άπτονται του περιβάλλοντος και της καθημερινής ζωής των κατοίκων της Αττικής.

H **ΟΙΚΟΛΟΓΙΚΗ ΣΥΜΜΑΧΙΑ για την ΠΕΡΙΦΕΡΕΙΑ ΑΤΤΙΚΗΣ**

μετά την ανακήρυξη από το Πολυμελές Πρωτοδικείο Αθηνών των Συνδυασμών και των υποψηφίων συμβούλων της **Περιφέρειας Αττικής** συμμετέχει στις εκλογές της **8ης Οκτωβρίου** **2023** με επικεφαλής και υποψήφιο Περιφερειάρχη τον αρχιτέκτονα **ΓΕΩΡΓΙΟ ΔΗΜΗΤΡΙΟΥ** και **108** υποψήφιους Περιφερειακούς συμβούλους.

**- KAI ενώ** οι σχετικές περί ανακήρυξης του συνδυασμού της **ΟΙΚΟΛΟΓΙΚΗΣ ΣΥΜΜΑΧΙΑΣ** για την ΠΕΡΙΦΕΡΕΙΑ ΑΤΤΙΚΗΣ δημοσιευμένες αποφάσεις του αρμοδίου Πρωτοδικείου **είναι σε γνώση** των εταιρειών **δημοσκοπήσεων μελών του ΣΕΔΕΑ** και όλων των **ΜΜΕ,**

**- ΠΑΡΑ** τη σχετική Συνταγματική επιταγή για **αντικειμενική** και με **ίσους όρους** μετάδοση πληροφοριών και ειδήσεων, τη σύμφωνη με αυτή νομοθεσία, που επιβάλλει την υποχρέωση τήρησης αρχών και κανόνων, που προασπίζουν την **πολυφωνία**, την **ίση μεταχείριση**, την **ισομερή κατανομή χρόνου** παρουσίασης των ανακηρυχθέντων συνδυασμών, επικεφαλής αυτών και υποψηφίων στα δελτία ειδήσεων των ραδιοτηλεοπτικών σταθμών.

**- ΠΑΡΑ**, τη «**ΣΥΣΤΑΣΗ για τις Περιφερειακές και Δημοτικές Εκλογές της 08/10/2023 και 15/10/2023»,** που εξέδωσε η Ανεξάρτητη Αρχή του **Εθνικού Συμβουλίου Ραδιοτηλεόρασης** (ΕΣΡ 4417/ 06.09.2023) **ΑΠΕΥΘΥΝΟΜΕΝΗ** π**ρος όλους τους δημόσιους και ιδιωτικούς ενημερωτικούς ραδιοφωνικούς και τηλεοπτικούς σταθμούς επίγειας μετάδοσης ελεύθερης λήψης, φορείς παροχής συνδρομητικών τηλεοπτικών υπηρεσιών, διαδικτυακούς τόπους και ιστοσελίδες.**

**- ΠΑΡΑ, το γεγονός, ότι οι αποδέκτες-υπόχρεοι της παραπάνω ΣΥΣΤΑΣΗΣ, αποτελούν τα κυριότερα, αν όχι τα μόνα, μέσα γνωστοποίησης προς το κοινό των δημοσκοπήσεων που διενεργούνται, και**

**- ΠΑΡΑ** την υποχρέωση των **εταιρειών δημοσκοπήσεων** **μελών του** ΣΕΔΕΑ να προωθούν τη διαφάνεια στη διεξαγωγή όσων από τις δημοσκοπήσεις τους εισέρχονται στο δημόσιο τομέα και κατά συνέπεια όσων αφορούν δημοσκοπήσεις **ενόψει των** **Περιφερειακών Εκλογών της 8/10/2023** και σχετικής τήρησης των θεσμοθετημένων υποχρεώσεων τους

**Π Α Ρ Α Λ Ε Ι Π ΕΤΑΙ & Α Π Ο Κ Ρ Υ Π Τ Ε Τ Α Ι Σ Υ Σ Τ Η Μ Α Τ Ι ΚΑ**

η οποιαδήποτε αναφορά στην **ΟΙΚΟΛΟΓΙΚΗ ΣΥΜΜΑΧΙΑ** **για την ΠΕΡΙΦΕΡΕΙΑ ΑΤΤΙΚΗΣ** & στη συμμετοχή της **μόνης**

**Ανεξάρτητης** **Περιφερειακής Παράταξης** που εκφράζει τις αρχές της **Οικολογικής πολιτικής**

στις **Εκλογές της 8 Οκτωβρίου 2023** στην **Περιφέρειας Αττικής**

Η **ΟΙΚΟΓΙΚΗ ΣΥΜΜΑΧΙΑ για την ΠΕΡΙΦΕΡΕΙΑ ΑΤΤΙΚΗΣ**

**Κ Α Τ Α Γ Γ Ε Λ Ε Ι**

την **πλημμελή εκπλήρωση** της υποχρέωσης των **εταιρειών δημοσκόπησης** και των **ΜΜΕ** που δεν συμμορφώνονται με αρχές, κανονισμούς και συστάσεις των εποπτευόντων αυτά αρχών, καθώς και το φαινόμενο της παραγωγής χιονοθύελλας αριθμών βάσει ελλιπών εκτιμήσεων αντί της παραγωγής **χιονοθύελλας ειδήσεων που ν’ αφορούν τα προγράμματα, το σχεδιασμό και τις προτάσεις τους για την βελτίωση της καθημερινότητας των πολιτών και την ουσιαστική ενημέρωσή τους.**

***«Οικολογική Συμμαχία για την Περιφέρεια Αττικής».***

***- Για τον ριζικό αναπροσανατολισμό των πολιτικών της Περιφέρειας.***

***- Για την διοικητική και πολιτική της αυτονομία.***

***- Για την «Οικολογική Μετάβαση» σε μία κοινωνία βιώσιμης ευημερίας.***

***- Για τον άνθρωπο, τα ζώα και το περιβάλλον.***

[*contact@oikologiki-symmaxia.gr*](mailto:contact@oikologiki-symmaxia.gr)

[*https://oikosymmaxia.blogspot.com*](https://oikosymmaxia.blogspot.com)